kardosdrur/scandi-wiki huggingface dataset:
Uroš Murn

Uroš Murn (født 9. februar 1975) er en slovensk tidligere professionel cykelrytter, som bl.a. cyklede for det professionelle cykelhold Discovery Channel. Han blev slovensk mester i landevejscykling i 2004.

Eksterne henvisninger 

Mandlige cykelryttere fra Slovenien
Benjamín Noval

Benjamín Noval González (født 23. januar 1979) er en spansk tidligere professionel landevejsrytter. I 2011 skiftede han til det danske World Tour-hold , efter at landsmanden og tidligere holdkammerat Alberto Contador også var kommet til holdet.

Eksterne henvisninger 

 

Mandlige cykelryttere fra Spanien
Mörrumsån

Mörrumsån () er en å i Småland og Blekinge i Sverige. Mörrumsåen er 186 kilometer lang og munder ud i Østersøen ikke langt fra Mörrum.

Åen danner en dialektgrænse mellem den skånske dialekt i Skåne samt Listerlandet og dialekterne i Blekinge. Indtil 1648 dannede åen grænsen mellem Skåne og Blekinge.

Åen er kendt for sit lystfiskeri efter laks og havørreder. Her er landet nogle af verdens største laks og havørreder.

Østersøens afvandingsområde
Vandløb i Blekinge
Sølvesborg
Dansk Sløjdforening

Dansk Sløjdforening (1886–1918) var den første af de faglige foreninger, der har virket fra de to sløjdlærerskolers oprettelse i 1886 til i dag. Det var Askov Sløjdlærerskole og Dansk Sløjdlærerskole.

På dette sted vil vi kort sammenfatte, hvilke faglige sløjdforeninger der har været:
 1886–1918 Dansk Sløjdforening
 1887–1898 Dansk Sløjdlærersamfund
 1898–1978 Dansk Sløjdlærerforening (for Dansk Skolesløjd)
 1902–1978 Sløjdforeningen af 1902 (for Askov Skolesløjd)
 1919— Københavns Kommuneskolers Sløjdlærerforening
 1932— Læreruddannelsens Sløjdlærerforening
 1978— Danmarks Sløjdlærerforening – http://www.sloejd.dk/
 2009— Foreningen Materiel Design (for læreruddannelsens lærere)

Dansk Sløjdforening blev stiftet 26. februar 1886 på initiativ af Herman Trier og Aksel Mikkelsen, der begge efterfølgende har været forstandere på Dansk Sløjdlærerskole. Foreningens formål var at virke for indførelsen af sløjd som skolefag og yde økonomisk støtte til skrifter om sløjd. I perioden 1905–1918 udgav foreningen »Meddelelser fra Dansk Sløjdlærerforening«, som fra 1912 og frem samtidig var medlemsblad for Dansk Sløjdlærerforening.
Da foreningen blev nedlagt ved generalforsamlingsbeslutning i 1918, blev dens ejendele overdraget til Dansk Sløjdlærerskole.

Kilder 
 Curt Allingbjerg: SLØJD i Danmark 1883-1983 baggrund og vilkår. Dansk Skolesløjds Forlag 1983. 
 Meddelelser fra Dansk Sløjdlærerforening 1912, side 149 ff.

Sløjdforening
Etableret i 1886
Sløjd
Bräkne herred

Bräkne härad () var et herred beliggende i Blekinge. Tingsted var Bräkne-Hoby.

Se også 
 Blekinges herreder

Kilder

Eksterne henvisninger 
 Kort over Blekinges herreder i 1870 med sogneinddeling

Herreder i Blekinge
Thomas Fothen

Thomas Fothen (født 6. april 1983) er en tysk professionel cykelrytter, som cyklede for det professionelle cykelhold Gerolsteiner, inden det lukkede.

Eksterne henvisninger  

Mandlige cykelryttere fra Tyskland
Lister Herred

Listers härad (indtil 1658 ) var et herred beliggende på halvøen Listerlandet i Blekinge. Listerlandet var indtil 1648 en del af Skåne.

Indenfor herredet lå Sølvesborg Slot.

Se også 
 Blekinges herreder

Eksterne henvisninger 
 Kort over Blekinges herreder i 1870 med sogne inddeling

 
Herreder i Blekinge
Sølvesborg
Medelsted Herred

Medelstads härad (indtil 1658 ) var et herred beliggende i Blekinge. Ronneby (indtil 1658 ) ligger i herredet.

Se også 
 Blekinges herreder

Eksterne henvisninger 
 Kort over Blekinges herreder i 1870 med sogne inddeling

 
Herreder i Blekinge
Johannes Fröhlinger

Johannes Fröhlinger (født 9. juni 1985) er en tidligere tysk professionel cykelrytter, som blandt andet cyklede for det professionelle cykelhold, som nu hedder .

Eksterne henvisninger  

Mandlige cykelryttere fra Tyskland
Øster Herred (Blekinge)

Östra härad  (indtil 1658 ) var et herred beliggende i Blekinge. Christianopel ligger i herredet.

Se også 
 Blekinges herreder

Eksterne henvisninger 
 Kort over Blekinges herreder i 1870 med sogne inddeling

Herreder i Blekinge
Sandhammaren

Sandhammaren (dansk Sandhammeren) er et strandområde på Østerlen i det sydøstlige Skåne i Sverige.

Ud for Sandhammaren er havstrømme med til at skabe vandrende sandrevler i havet. I midten af 1800-tallet strandede derfor mange skibe på revlerne ud for stranden. På den tid var vragplyndring endnu en stor indtægtskilde for skåninger på Østerlen. Først i 1862 blev der opført et fyrtårn. Det er Sveriges første fyr, som blev bygget i stål.

Søredning 
Sandhammarens redningsbåd reddede 1.421 personer  i de år den var aktiv fra opstarten i 1855 til den blev nedlagt i 1945. I redningsstationen, som i dag er indrettet til museum, findes Sveriges ældste redningsbåd.

Flyvesand 
Inde bag den brede sandstrand findes et stort område med sand-dyner (klitter), hvilket gør stedet til Sveriges største flyvesandsområde. De steder, hvor klitterne er stabiliseret er det sket ved tilplantning, hvilket har fundet sted i stort omfang for at dæmme op for sandflugten.

Eksterne henvisninger 

Seværdigheder i Skåne län
Wes Welker

Wesley "Wes" Welker (født 1. maj 1981 i Oklahoma City i USA) er en amerikansk fodbold-spiller fra USA. Han spiller for Denver Broncos i NFL, på positionen wide receiver. Hans college-hold var Texas Tech Red Raiders, og trods gode præstationer for holdet blev han ikke taget i NFL-draften i 2004. Han fik dog kontrakt med San Diego Chargers, men de fyrede ham i starten af sæsonen, og i stedet kom han til Miami Dolphins, hvor han slog igennem som NFL-spiller. 5. marts 2007 skiftede han til sin nuværende klub Patriots, mod at Dolphins fik to af Patriots' draft picks i 2007-draften. I New Englands kamp i 6. runde af 2007-sæsonen den 14. oktober mod Dallas Cowboys spillede han sin bedste NFL-kamp til dato, med 124 yards og 2 touchdowns.
Den 13. Marts 2013 blev Welker hentet til Denver Broncos på en to-årig kontrakt efter sammenbrudte forhandlinger med New England Patriots, der ikke ønskede at give ham en længerevarende kontrakt.

Eksterne henvisninger 

Spillerbiografi på Patriots' hjemmeside

Kilder 

Amerikansk fodbold-spillere fra Oklahoma
Amerikansk fodbold-spillere fra San Diego Chargers
Amerikansk fodbold-spillere fra Miami Dolphins
Amerikansk fodbold-spillere fra New England Patriots
Amerikansk fodbold-wide receivers
Personer fra Oklahoma City
Anders Nielsen (sløjd)

Anders Nielsen (26. marts 1864 i Skovsbo (Verninge Sogn)—4. marts 1950 i Askov), forstander på Askov Sløjdlærerskole 1908-1938.

Anders Nielsen var kendt som en af de stovte mænd i Askov Skolesløjd, som blev hans kald gennem 43 år, heraf de sidste 30 år som skolens forstander. 
Han var søn af gårdmand Peder Christian Nielsen og hustru Maren i Skovsbo lidt sydvest for Odense.
Han blev 6. maj 1898 gift i Malt Kirke med Kirstine Nielsen, født Frandsen, født 8. juni 1873 i Rårup, Skjold Sogn, som datter af fhv. lærer Jakob Frandsen og hustru Hansine Jensen. Vielsen foretoges efter brudeparrets ønske af pastor emer. H.F. Feilberg. Sønnen Gunnar (født 31. juli 1901) blev lærer; en anden søn var Valdemar (født 13. august 1907).

 Uddannet snedker
 To højskoleophold
 1895 lærer på sløjdskolen i Askov samtidig med selvstændigt snedkerfirma
 Deltaget i sløjdkurser i Askov, på Dansk Sløjdlærerskole og på sløjdskolen i Nääs
 1908 købt skolen af forstander Jørgen Rasmussen Kirkebjerg 
 1908-1938 sløjdskoleforstander
 1921-1924 ministeriets tilsynsførende med Askov-Nääs-sløjd

Udgivelser 
 Haandbog i Skolesløjd, 1914.
 Sløjdpædagogik for Hvermand, København 1942.

Henvisninger 
 Henry Mogensen: Sløjdlæreruddannelse gennem 100 år. Askov 1886-Esbjerg 1986. Side 23-30.
 Nekrolog i Dansk Skolesløjd 2, 1950, p. 17f (ved Hans Hansen Skaarenborg)
 Foto: Anders Nielsen i samlingen Sløjdhistoriske personer

Sløjd
Danskere i 1900-tallet
Skolefolk fra Danmark
Rejsen til Saturn (film)

Rejsen til Saturn er en dansk, satirisk, animeret science fiction-film fra 2008. Manuskriptet er skrevet af Nikolaj Arcel og Rasmus Heisterberg, og filmen er produceret af A. Film A/S. Rejsen til Saturn er en filmatisering af
Claus Deleurans klassiske kulttegneserie fra 1977.

Produktionsholdet på Rejsen til Saturn står bag succesfilmen Terkel i knibe (2004) og senere de to animationsfilm Jensen & Jensen og Ronal Barbaren (begge fra 2011).

Rejsen til Saturn fik biografpremiere den 26. september 2008, og endte med at sælge 400.000 biografbilletter.

Per bliver hyret som navigatør på industrimagnaten Kurt Majs mission til Saturn. Per træder ind i et skævt astronautteam under ledelse af den forstyrrede major Skrydsbøl, og ekspeditionen rejser ud i det uendelige univers. Men Saturn er allerede koloniseret. Og det viser sig, at Kurt Maj havde en hemmelig plan, der vil føre til Jordens udslettelse, Danmarks besættelse og uoverskuelige naturkatastrofer.

Stemmer 
 Iben Hjejle – Susanne (teknisk leder af jordkontrollen)
 Casper Christensen – Per Jensen
 Ali Kazim – kok Jamil Ahmadinejad
 Frank Hvam – sergent Arne Skrydsbøl
 Simon Jul Jørgensen – Fisse-Ole
 Klaus Bondam – skibsreder Kurt Maj
 Peter Belli – saturnsk diktator
 Kjeld Nørgaard – Skt. Peter
 Anders Lund Madsen – Reserve-jesus
 Lars Hjortshøj – Ib (Dansk Ufo-messe)
 Lasse Rimmer – TV Journalist & Gert
 Tobias Dybvad – statsminister Anders Fogh Rasmussen
 Flemming Krøll – Prins Henrik
 Henrik Koefoed – Læge / Alien Forsker
 Puk Scharbau – Tysk Bondepige
 Jonas Schmidt – Agent 1
 Rasmus Bjerg – Agent 2
 Esben Pretzmann – saturnsk soldat
 Ask Rostrup - Intercom-stemme

Referencer

Ekstern henvisninger 
 Officiel hjemmeside 
 

Animationsfilm fra Danmark
Danske film fra 2008
Film baseret på tegneserier
Computeranimationsfilm
Komediefilm fra Danmark
Science fiction-film fra Danmark
Blødersagen

Blødersagen begyndte i 1980'erne, hvor 90 blødere (med sygdommen hæmofili) blev smittet med HIV-virus som følge af, at de livsnødvendige blodpræparater, de var afhængige af, blev fremstillet ud fra såkaldte batches, hver bestående af flere tusinde portioner donorblod, hvoraf nogle batches viste sig ikke at have været fri for blodportioner, som var HIV-inficerede.

Erstatningssag 
Bløderne havde forgæves forsøgt at få sundhedsmyndighederne til at importere screenet og varmebehandlet blod, der var fri for HIV-virus. Bløderne anlagde i 1987 et civilt søgsmål ved de danske domstole for at få placeret et erstatningsansvar, og fik fri proces. Sagen kunne få omfattende konsekvenser, hvis de sagsøgte medicinalfirmaer, Sundhedsstyrelsen og Indenrigsministeriet blev kendt erstatningsansvarlige.

Det lykkedes ikke at overbevise dommerne om, at den nødvendige viden var til stede, så smitten kunne være undgået. Dommen i Østre Landsret blev afsagt 14. februar 1995. De sagsøgte blev frikendt for de fleste påstande. Kun én af de otte sagsøgere fik tilkendt erstatning på knapt 19.000 kr. på grund af fejl hos sundhedsmyndighederne. Ved en ankesag anlagt af tre af bløderpatienterne stadfæstede Højesteret 3. oktober 1996 landsretsdommen, idet dog yderligere én bløderpatient fik tilkendt en erstatning på 230.000 kr.

Officiel beklagelse, kulancemæssig godtgørelse og erstatningsfond 
Bløderne fik i 1987 tilkendt en kulancemæssig godtgørelse fra den danske stat på 100.000 kr. som kompensation for den smitte, de havde været udsat for; den kulancemæssige godtgørelse blev i 1988 forhøjet til 250.000 kr. og i 1992 yderligere forhøjet til 750.000 kr. Ligeledes gav Folketinget en officiel beklagelse i februar 1995. I juni 1995 oprettedes Blødererstatningsfonden med et beløb på 20 mio. kr. til løbende fordeling blandt blødere, der efter behandling med blodprodukter ved danske sygehuse var blevet konstateret HIV-smittede, samt til efterladte efter disse.

Efterfølgende presseomtale og forskningsmæssig udredning 
Sagen har været behandlet i tv-dokumentarerne "Den Menneskelige Faktor" fra 1991 og "Skandale - livsfarlig medicin" i 2011.

En politologisk forskerudredning af blødersagen – som led i Magtudredningen – konkluderede, at der var tale om en tragedie, men ikke om nogen skandale.

Se også 
 Nordisk Gentofte A/S
 Tyge Trier
 Jørgen Jacobsen

Referencer

Eksterne henvisninger 
 Blodersagen.dk af Palle Lykke Ravn
 Om Blødersagen  hos Danmarks Bløderforening

Hiv/aids
Sundhed i Danmark
Inspektionsskibet Absalon

Absalon blev bygget under navnet Løvenørn hos Burmeister & Wain til brug for Fyr- og Vagervæsenet. Søsat i 1877 og i tjeneste til 1910. Skibet blev overtaget af Marinen i 1911 og fik navnet Absalon. Maskineriet var på 390 HK.

Tekniske data

Generelt 

 Længde: 40,9 m
 Bredde:  6,1 m 
 Dybgang: 2,7 m
 Deplacement: 297 tons
 Fart: 9,0 knob
 Besætning: 26

Armering
 Artilleri: 2 styk 47 mm kanoner.

Tjeneste 

 Indgået i 1911. I tjeneste som fiskeriinspektionsskib (Skagerrak og Nordsøen) 1911-14. Derefter i sikringsstyrken 1914-19, stationeret i samme område. Igen på fiskeriinspektion 1919-20 og derefter udlånt til Fyr- og Vagervæsenet 1920-23. Solgt 1923.      

Absalon
Nidelven

Nidelven eller Nidelva er hovedelven i Arendalsvassdraget i Agder fylke i Norge. Navnet bruges fra stedet hvor Nisserelven og Fyreselven løber sammen og til udløbet ved Arendal. Elven Gjøv med udspring i Nesvatn løber også ud i Nidelven. Elvsystemets længde er 210 km, og nedbørsfeltet er 4000 km². Elven er udbygget med flere vandkraftværker. 

Der er laks i Nidelven på en 22 km lang strækning op til Evenstad kraftværk. Elven har ikke ynglende laks og der planlægges derfor kalkning og genopretning. 

Ved Rygene er der en gennemsnitlig vandføring på 110 m³/s. Den højeste vandføring blev målt i efteråret 1987, da passerede ca. 1.200 m³/s Rygene kraftværk. 

Nidelven er en del af Arendalsvassdraget som i norsk sammenhæng er et af de mest regulerede elvsystemer med tilsammen 16 vandkraftværker.

Nidelven har tre udløb, et mod Arendal, et imellem Hisø og Gjervoldsø og et på vestsiden af Gjervoldsø.

Vandløb i Agder
Forteby

En forteby er en landsbytype fra middelalderen, hvor gårdene ligger i en kreds omkring forten, som er et åbent fællesareal, hvor dyrene blev samlet. Et eksempel er Volsted ved Støvring. Når forten siden er blevet bebygget, kaldes byen en forteklyngeby. Se f.eks. Veddum.

En forteby er en landsbytype, som kendes fra  middelalderen. Det var sådan at husene alle sammen lå placeret omkring forten, dvs. de stod i en rundkreds, og det der var inde i midten, hvor der var en åben plads kaldtes forten. 
På forten var der et gadekær hvor dyrene  blev  vandet, men gadekæret var  også en branddam. 

Uden om gårdene var der opdyrket jord. Jorden var delt op i vange. Det kunne være X antal vange, se f.eks. trevangsbrug.

Kilder/referencer 

Bebyggelsestyper
Inspektionsskibet Thor

Thor blev bygget i England som trawler til et dansk-islandsk fiskeriselskab i 1899. Overtaget af Landbrugsministeriet i 1907 og anvendt som havundersøgelsesskib. Overtaget af Marinen i 1914. Maskineriet var på 325 HK.

Tekniske data

Generelt 

 Længde: 35,1 m
 Bredde:  6,4 m 
 Dybgang: 3,4 m
 Deplacement: 205 tons

Armering
 Artilleri: 1 styk 47 mm kanon.

Tjeneste 

 Overtaget i 1914 og anvendt som vagtskib ved Drogden-renden i Øresund 1914-18. Udgået i 1920. Fra 1922 anvendt af den islandske fiskeriinspektion. Strandet og slået til vrag i 1929.

Eksterne henvisninger
 Inspektionsskibet Thor i Den sorte Registrant 

Thor
Hans Larsen-Ledet

Hans Larsen-Ledet (9. juli 1921 – 15. november 2006) var husmand og medlem af Folketinget, valgt for Det Radikale Venstre i Aarskredsen.

Hans Larsen-Ledet var nevø af den legendariske afholdsagitator Lars Larsen-Ledet. Hans Larsen-Ledet var engageret i husmandsbevægelsen og var formand for De Samvirkende Jydske Husmandsforeninger fra 1966 til 1970 og for Randers Amts Husmandsforeninger frem til 1978, hvor han igen blev formand for De Samvirkende Jydske Husmandsforeninger. Det var han frem til 1987. I samme periode var han næstformand i Danske Husmandsforeninger, ligesom han fra 1980 til 1987 var medlem af Landbrugsrådets præsidium.

Folketingskarrieren begyndte i 1981 og varede til 1994, dog med et par års afbrydelse. Hans Larsen-Ledet var bl.a. sit partis landbrugsordfører og regnes af mange som den sidste radikale husmand på tinge.

Kilder 
 Landbrugsavisens nekrolog om Hans Larsen-Ledet

Eksterne henvisninger 
 

Tidligere folketingsmedlemmer fra Det Radikale Venstre
Landmænd fra Danmark
Folketingsmedlemmer i 1980'erne
Folketingsmedlemmer i 1990'erne
Oscar Gatto

Oscar Gatto (født 1. januar 1985) er en italiensk tidligere professionel cykelrytter.

Eksterne henvisninger

Mandlige cykelryttere fra Italien
Råå

Råå (dansk Raa) er et fiskerleje  i det sydlige Helsingborg i Skåne. Det var her den danske hær gjorde landgang i både 1676 med 15.000 mænd og igen i 1709 i et forsøg på at genvinde Skånelandene, som blev tabt i Roskildefreden i 1658. Under den skånske krig brændte svenskerne fiskerlejet ned, og i 1788 blev fiskerlejet igen brændt af den russiske flåde. I 1918 blev Råå en bydel i Helsingborg.

Råån munder her ud i Øresund.

Ifølge den lokale tradition ligger Holger Danske begravet under gravmonumentet Fem høje sten, på Rå Lyng (Råå ljung), som svenskerne ødelagde i 1700-tallet fra hvilket bydelen Högasten har fået sit navn. 

Rå Lyng er også stedet hvor Saxo Grammaticus i Danmarks Krønike placerer Angantyrs kamp mod Stærkodder. Og Saxo omtaler en sten, som nu er flyttet fra Rå Lyng, til Ramløse Brøndspark  som skulle minde om holmgangen:

"Skjønt hans [Stærkodders] Kræfter næsten var slupne op, krøb han derfor paa sine Knæ hen til en stor Sten, der laa i Nærheden, og lagde sig for en stakket Stund med Ryggen lænet op ad den; man ser endnu en Hulhed i Stenens Overflade, som om Vægten af den liggende Mands Legeme havde sat et tydeligt Mærke i den. Det Mærke tror jeg nu dog er kunstig frembragt af Mennesker, thi det tykkes mig hartad utroligt, at en Sten, der er saa haard, at den ikke er til at skære i, saaledes skulde kunne blive blød som Vox, at blot det, at en Mand rørte ved den, idet han lænede sig til den, skulde være nok til, at man kunde se, at et Menneske havde siddet der, og til at gjøre den hul for bestandig."

Rå Lyng var også stedet, hvor svenskerne havde deres lejr, under belejringen af Helsingborg i Horns krig.

I den danske tid hed fiskerlejet Raa.

Fodboldklubben Råå IF blev svenske pokalmestere 1948 og vicemestere i den bedste række allsvenskan 1951.

Palle Lauring, udmøntede i bogen "Danmark i Skåne" (1952) det humoristiske begreb "Raaaa-aa-aal", som senere er blevet brugt i turistreklamer.

Eksterne henvisninger

Noter 

Helsingborg
Bydele og forstæder i Sverige
Torsten Hiekmann

Torsten Hiekmann (født 17. marts 1980) er en tidligere tysk professionel cykelrytter, som har cyklet for det professionelle cykelhold Gerolsteiner.

Eksterne henvisninger 
 Torstn Hiekmann på ProCyclingStats.com

Mandlige cykelryttere fra Tyskland
Quintus Hortensius

Quintus Hortensius Hortalus (114 f.Kr.-50 f.Kr.) var en romersk orator og politiker, der levede samtidigt med Marcus Tullius Cicero, og som i sin samtid ansås for at være Ciceros eneste ligemand.

Hortensius blev kendt, da han som 19-årig med succes forsvarede Nikomedes IV af Bithynien. Siden startede han med succes en advokat-karriere og var som regel tilknyttet optimaterne. I 70 f.Kr. mødte han Cicero i den berømte sag om Gaius Verres, der af Cicero blev anklaget for at udplydre Sicilien under en statholder-periode. Hortensius forsøgte at forsvare Verres, men beviserne var for stærke.

I 69 f.Kr. blev Hortensius konsul sammen med Quintus Caecilius Metellus Creticus.

Efter Lucius Sergius Catilinas sammensværgelse i 63 f.Kr. blev også Cicero knyttet til optimaterne, hvorfor Hortensius og Cicero ved flere lejligheder var på samme side i sager, mest noterbart var sagerne mod Gaius Rabirius og Titus Annius Milo.

Referencer 

Politikere fra Romerriget
Tim Klinger

Tim Klinger (født 22. september 1984) er en tysk tidligere professionel cykelrytter, som bl.a. cyklede for det professionelle cykelhold Gerolsteiner.

Eksterne henvisninger 
 

Mandlige cykelryttere fra Tyskland
Sven Krauß

Sven Krauß (født 6. januar 1983) er en tysk tidligere professionel cykelrytter, som cyklede for det professionelle cykelhold Gerolsteiner.

Eksterne henvisninger  

 

Mandlige cykelryttere fra Tyskland
Andrea Moletta

Andrea Moletta (født 23. februar 1979) er en italiensk tidligere professionel cykelrytter.

Eksterne henvisninger 
 

Mandlige cykelryttere fra Italien
Harald Børsting

Harald Børsting (født 4. oktober 1952 i Skive) var formand for LO  2007-2015. Han er gift med tidligere forkvinde for Kvindeligt Arbejderforbund Lillian Knudsen. 

Harald Børsting har været aktiv i fagbevægelsen siden 1970'erne og blev i 1974 tillidsmand på fiskefabrikken Priess & Co i Glyngøre. Virksomheden er senere blevet en del af Royal Greenland. I 1980 blev han afdelingsformand i SiD i Nordsalling, og i 1983 blev han oplysningskonsulent i SiD. Han blev i 1989 uddannelsessekretær samme sted. I 1995 kom han ind i LO-ledelsen som sekretær og forretningsudvalgsmedlem. Siden 2003 har han været medlem af både den daglige ledelse og hovedbestyrelsen. 

Harald Børsting har siden 1980'erne særligt arbejdet med arbejdsmarked og beskæftigelse, og siden 1995 har han spillet en stor rolle i forhandlingerne om arbejdsmarkedsreformer, først i 1998 under den socialdemokratisk ledende SR-regering under statsminister Poul Nyrup Rasmussen og senest i 2002 under Anders Fogh Rasmussens borgerlige VK-regering.

Gennem mange år har Børsting desuden været formand for Arbejdermuseet og Arbejderbevægelsens Bibliotek og Arkiv, ABA.

Ved LO's kongres i 2007 blev Harald Børsting valgt som formand efter Hans Jensen, da han med stemmerne 406 mod 389 vandt over næstformanden Tine Aurvig-Huggenberger. I 2015 trådte han tilbage og blev afløst af Lizette Risgaard.

Referencer

Eksterne links 

Formænd for Landsorganisationen i Danmark
Personer fra Skive
Personer i Kraks Blå Bog
Innere Stadt (Wien)

Innere Stadt () er en af Wiens 23 bydele (bezirke). Denne del er den første af bydelene og udgør den gamle bykerne. Indtil de første indlemmelser i 1850 var den også områdemæssigt identisk med byen Wien. Traditionelt blev den inddelt i fire kvarterer opkaldt efter vigtige byporte: Stubenviertel (nordøst), Kärntner Viertel (sydøst), Widmerviertel (sydvest) og Schottenviertel (nordvest).

Bydelen er med 100.745 beskæftigede byens største arbejdsgiver hvilket skyldes såvel turismen som de mange firmahovedsæder i den centrale bydel.

Bydele i Wien
Verdensarvsområder i Østrig
Volker Ordowski

Volker Ordowski (født 11. september 1973) er en tysk tidligere professionel cykelrytter.

Eksterne henvisninger 
 

Mandlige cykelryttere fra Tyskland
Matthias Russ

Matthias Russ (født 14. november 1983) er en tysk tidligere professionel cykelrytter, som bl.a. cyklede for det professionelle cykelhold Gerolsteiner.

Eksterne henvisninger  

 

Mandlige cykelryttere fra Tyskland
Forsakar

Forsakar er en slugt i Linderödsåsens østlige skråning ved Degeberga i Kristianstad kommun, Skåne, 20 kilometer syd for Kristianstad i det østlige Skåne. Forsakarsbäcken, der udspringer oppe på Linderødsåsen, danner her Skånes næsthøjeste vandfald, med fald på 8 og 10 meter. Stedet er beskyttet som naturreservat.

Et friluftsbad findes i nærheden af naturreservatet, ligesom Trollelierkløften med Degeberga hembygdspark er tæt på.

Kilder

Eksterne henvisninger 
 Naturvårdsverket: Forsakar med Lillaforsskogens naturreservat  , hentet 15. oktober 2014. 
 Länsstyrelsen i Skåne län: Forsakar med Lillaforsskogen  , hentet 15. oktober 2014. 

Vandløb i Skåne
Naturreservater i Skåne
Vandfald i Sverige
Ronny Scholz

Ronny Scholz (født 24. april 1978) er en tysk tidligere professionel cykelrytter, som bl.a. cyklede for det professionelle cykelhold Gerolsteiner.

Eksterne henvisninger  

 

Mandlige cykelryttere fra Tyskland
Tom Stamsnijder

Tom Stamsnijder (født 15. maj 1985) er en tidligere hollandsk professionel cykelrytter.

Eksterne henvisninger 

Mandlige cykelryttere fra Nederlandene